Държавен вестник, бр. 81, 2016 г., стр. 25

БРОЙ  81	
Д Ъ Р Ж А В Е Н  В Е С Т Н И К 	
СТР.  25  
Чл. 51. При оценка на сигурността на 
големите язовирни стени и на съоръженията 
към тях се извършва: 
1. актуализация на класификацията на 
съоръжението; 
2. анализ на резултатите от прегледите на 
техническото състояние; 
3. анализ на резултатите от работата на 
КИС и базата данни от мониторинга; 
4. оценка на методите за наблюдение и 
контрол; 
5. оценка на инструкциите за експлоатация; 
6. оценка на резултати от провеждането 
на периодични проверки на състоянието на 
всички видове оборудване; 
7. оценка на резултати от проверки за го-
товност на звената за действия по аварийния 
план и проиграване на аварийна ситуация; 
8. оценка на резултати от проверки за 
изпълнение на предписанията от предишни 
анализи на сигурността; 
9. изработване на заключения и препоръки. 
Чл. 52. Оценката за сигурността на голе-
мите язовирни стени и на съоръженията към 
тях се извършва в зависимост от етапа на 
експлоатация и техническото им състояние, в 
съответствие с изискванията на тази наредба 
и се възлага от собственика и/или по пред-
писание на КОТЕСЯС и ДАМТН. 
Раздел VІІ
Експлоатация на големите язовирни стени и 
на съоръженията към тях в нормални условия
Чл. 53. Нормални условия на експлоатация 
на големите язовирни стени и на съоръженията 
към тях са условия, при които режимът на 
работа достига до граничните изчислителни 
натоварвания, предвидени в проекта, без данни 
за нарушаване на изправното им състояние. 
Чл. 54. Експлоатацията на големи язовирни 
стени и на съоръженията към тях при нормал-
ни условия се осъществява съгласно проекта 
за техническа експлоатация и инструкциите 
за експлоатация. 
Чл. 55. Експлоатацията на облекчителните 
и водовземните съоръжения съгласно изис-
кванията на тази наредба се регламентира в 
инструкциите за експлоатация. 
Чл. 56. За задвижването на затворните 
органи на облекчителните и водовземните 
съоръжения се осигурява предвиденото по про-
ект електрозадвижване и ръчно задвижване.
Чл. 57. Собственикът, съответно операторът, 
осигурява безопасна работа на големите язо-
вирни стени и на съоръженията към тях, като: 
1. изпълнява програмата за технически 
контрол и спазва инструкциите за експлоата-
ция на язовирните стени и на съоръженията 
към тях;
2. извършва експлоатация и ремонт на 
язовирните стени и съоръженията към тях, 
поддържа в изправност комуникационните и 
пътните връзки с държавната и общинската 
пътна мрежа, транспортната техника и про-
изводствено-складовата база; 
3. поддържа в готовност и в наличност 
авариен резерв от материали и резервни части; 
4. извършва обработка на данните за 
наблюдаваните явления, получени от мете-
орологичния, хидрологичния и техническия 
мониторинг;
5. извършва огледи на горен и долен участък; 
6. изготвя анализи за техническото със-
тояние на язовирните стени и съоръженията 
към тях; 
7. извършва технически прегледи на екс-
плоатационното състояние на язовирните 
стени и съоръженията към тях и на горния 
и долния участък;
8. извършва извънреден технически преглед 
на техническото състояние след настъпване 
на извънредно събитие; 
9. периодично провежда тренировки за 
действие при аварийни условия и актуализира 
аварийния план на обекта. 
Раздел VІІІ
Експлоатация на големите язовирни стени и 
на съоръженията към тях в екстремни условия
Чл. 58. Екстремни условия на експлоатация 
на големите язовирни стени и на съоръжени-
ята към тях са условия, при които режимът 
на работа на язовирната стена и на едно 
или повече съоръжения към нея надхвърля 
изчислителните натоварвания, като всички 
съоръжения запазват работоспособно техни-
ческо състояние. 
Чл. 59. Експлоатацията на големите язо-
вирни стени и на съоръженията към тях при 
екстремни условия се осъществява съгласно 
проекта за експлоатация, инструкциите за 
експлоатация и аварийния план на обекта.
Чл. 60. (1) Аварийните планове на големите 
язовирни стени и на съоръженията към тях 
се изготвят от собственика или от оператора 
по реда на чл. 35 от Закона за защита при 
бедствия и със съдържание, предвидено в 
чл. 138а, ал. 1 ЗВ.
(2) Аварийният план се съгласува с кмета 
на общината и със собствениците на хидротех-
нически съоръжения по поречието на реката.
(3) Собствениците на обектите по ал. 1 
осигуряват за своя сметка предвидените в 
аварийните планове мероприятия, сили и 
средства за провеждане на неотложни ава-
рийно-възстановителни работи. 
Чл. 61. Операторът осигурява безопасна 
работа на големите язовирни стени и на 
съоръженията към тях в екстремни условия, 
като изпълнява: 
1. програмите за технически контрол; 
2. аварийния план на обекта; 
3. инструкциите за експлоатация на съо-
ръженията.